**ПРАВИЛНА УПОТРЕБА ПРЕДЛОГА ЗБОГ И РАДИ**

Једна од најчешћих грешака у српском језику тиче се правилне употребе предлога због и ради. Иако имају различита и прецизно одређена значења, ови предлози се често погрешно употребљавају као синоними.

Предлог **због** означава **узрок**:

Нисам разумео песму због лошег превода. (Лош превод је узрок.)

Предлог **ради** означава **циљ** односно **намеру**:

Дошао сам у Лондон ради школовања. (Школовање је у овом случају намера.)

Тај роман је написао само ради новца. (Новац је у овом случају намера.)

Не треба рећи, на пример: Дошао сам у продавницу због колача (колачи нису узрок, већ циљ доласка), него: Дошао сам у продавницу ради колача.

**Због** је предлог који показује повод, узрок нечему: Због квара на термоелектрани, нема струје у граду (узрок: квар на термоелектрани).

**Ради** је предлог за исказивање намере, циља или намене: Учинио је то ради среће своје деце (циљ: срећа деце).

Разлика између ова два предлога најбоље се може увидети у оквиру исте реченице: Уписао сам се на допунску наставу због незнања, ради поправљања лоших оцена (незнање је урок, повод, а поправљање оцена је намера, циљ).

ЗАКЉУЧАК:

Ученици треба да схвате разлику између намере и узрока.